शुक्रिया, डैडी।
हे, री।
हे, पॉप।
एक माँ को उसकी संतान की मौत कभी न देखनी पड़े।
हे, शरीज़। मुझे अफ़सोस है।
हे, क्या उस रात के बाद तुम्हारी और ईवा की कोई बात हुई?
कहती है उसे गुप्त सूचना मिली थी कि ड्रेया उस मोटल में है।
वहाँ उसे ढूँढने गई थी।
गुप्त सूचना। इतनी आसानी से?
तुम क्या जानते हो?
डॉक्टर ने जाँच करके बताया ड्रेया को गला घोंटकर मारा गया था।
- क्या बीती होगी उस पर। - हाँ, कुछ और भी है।
हाल ही में जिस्मानी सम्बन्धों के संकेत। एक से ज़्यादा साथी के साथ।
क्या सोच रहे हो तुम?
दो हाथों से गला दबाना आसान नहीं होता।
इसमें बहुत वक़्त लगता है, ताक़त लगती है,
और हमलावर बहुत ग़ुस्से में होगा तभी ऐसा करने का सोचेगा।
तो जिसने भी यह किया, वह उसे तड़पाना चाहता था।
मुझसे कहा गया है मैं वापस एमिली मिल्स के मामले पर ध्यान दूँ। मैं तुम्हें चुपके से एक तरफ़ से बाहर निकाल दूँगा।
क्य…
देखो, मैं ड्रेया के मामले में और मदद लेने की पूरी कोशिश कर रहा हूँ,
लेकिन जब तक कहीं से कोई ख़बर नहीं मिलती,
कुछ और पता लगाना मुश्किल होगा।
इसीलिए हमें ईवा के बारे में अपनी पड़ताल रोकनी नहीं चाहिए।
वह हमेशा कैसे जान लेती है कि किससे बात करके या कहाँ जाकर कुछ पता लग सकता है?
यही बात मैं तुम्हारे बारे में पूछता रहता हूँ।
वह मुझसे बच रही है।
उसे जानना मेरे लिए नसीब की बात थी।
यह बहुत बुरा हुआ। बहुत ही बुरा हुआ।
ड्रेया को पता था तुम उससे प्यार करती थीं।
यह याद रखना।
तुमने अपनी बेटी के लिए वह सब कुछ किया जो तुम कर सकती थीं।
यही बात वह तुम्हारे बारे में नहीं कह सकती।
अगर तुमने पिछले साल सुनहरे बालों वाली लड़की के बजाय ड्रेया पर ध्यान दिया होता,
तो शायद यह सब नहीं हुआ होता।
और तुमने ड्रेया के लिए क्या किया?
हाँ, बातें करना आसान है, लेकिन कुछ कर पाना इतना आसान नहीं है, है क्या?
हम सब इस बारे में कुछ न कुछ कह सकते हैं
कि हम और क्या कर सकते थे, लेकिन अगर चूक गए, तो उसे चूक ही कहा जाएगा।
वैसे इसकी तो मुझे बिल्कुल उम्मीद नहीं थी कि तुम मेरा बचाव करोगी।
ख़ास तौर से मेरे एम्स पर यह दबाव डालने के बाद कि वह तुमसे पूछताछ करे।
मौत हमसे हमारा विवेक छीन लेती है।
मेरे मन में अभी भी कई सवाल हैं।
मुझे जो भी कहना था, मैंने तुम्हारे आदमी एम्स से सब कह दिया।
या तुम आईने के उस पार से मुझे सुन नहीं पाईं?
हे।
मुझे पहले ही मेरे विद्यार्थियों को
यह समझाने में परेशानियों का सामना करना पड़ रहा है कि उनकी एक साथी ने इतनी ड्रग्स क्यों ली।
तुमसे बात करना मेरी ज़िम्मेदारी नहीं है।
ड्रेया का क़त्ल किया गया था, ईवा।
उसे गला घोंटकर मारा गया था।
और तुम देखना, जिसने भी यह किया है, उसे इसकी हज़ार गुना क़ीमत चुकानी पड़ेगी।
क्या तुम उस जंग में सही पक्ष की तरफ़ नहीं रहना चाहती हो?
एक विद्यार्थी उस मोटल में रहती है।
वह उसका अस्थायी निवास है।
मैं यह पता करती रहती हूँ कि वह और उसके पिता ठीक हों।
तुम यह सब एम्स को क्यों नहीं बता सकती थीं?
तुम अपनी विद्यार्थी को बचा रही थीं।
उसका परिवार यहाँ अवैध रूप से रह रहा है।
पॉपी, मैं इसमें सही पक्ष की ही तरफ़ हूँ।
उसने मुझे बताया काफ़ी लड़कियाँ वहाँ रही हैं।
उसने दो-चार बार ड्रेया को भी वहाँ देखा था, उस रात भी।
मुझे बस वहाँ जाने में देर हो गई।
सच की खोज
हे।
मेरा जी चाहता है ड्रग्स लेने लगूँ।
- तुमने बहुत मेहनत से छुटकारा पाया है, शरीज़। - अगर तुम सपोर्ट ग्रुप की मीटिंग में
जाना चाहो, तो मैं तुम्हारे साथ चलूँगा।
जिस चीज़ की भी तुम्हें ज़रूरत हो।
हम लोग कुछ भी कर लें, जो चला गया है, वह वापस नहीं आ सकता।
लेकिन हम आगे ऐसा कुछ कर सकते हैं जिससे हमारा अधूरापन कुछ कम हो।
अगर हम घर की तलाशी लें तो तुम्हें कोई ऐतराज़ तो नहीं?
हमें लगता है ड्रेया को उससे वेश्यावृत्ति करवाने वाले की तरफ़ से कुछ उपहार मिले होंगे।
हो सकता है उनमें से किसी से उसकी पहचान करने में मदद मिले…
तुम्हें जो करना है, करो।
ठीक है।
मार्कस।
क्या हुआ?
जब मैं जेल में थी, मैं रोशनदान में चीज़ें छुपाया करती थी।
निजता का सुख मिलना दुर्लभ था।
एक सस्ता अस्थायी फ़ोन।
मिटा दी गई है - यह बातचीत मिटा दी गई है
ड्रेया ने अपने मैसेज मिटाए हुए हैं।
क्या यह क्वेस्टर है?
आजकल बच्चे बात करने के लिए इसी ऐप का इस्तेमाल करते हैं ना?
लेकिन ट्रिनी ने मुझे बताया था कि क्वेस्टर स्नैपचैट का अश्लील रूप है।
उसमें मैसेज में खुलकर अश्लील हरकतें होती हैं।
क्वेस्टर
ड्रग्स, वेश्यावृत्ति, और भी जाने क्या-क्या।
यूज़रनेम छिपे हुए रहते हैं और मैसेज तो बस ग़ायब ही हो जाते हैं।
हे, हे।
ड्रेया "आईआरएक्सफ़ॉरयू, बनीहॉप, डीजेहसल, बॉटमटूटॉपएनर्जी" जैसे
यूज़र्स से बात कर रही थी।
पक्का वे उसके ग्राहक होंगे।
और तुम्हें लगता है उनमें से ही किसी ने उसे मारा होगा?
मुमकिन है।
पीडमॉन्ट की किशोरी एमिली मिल्स को
ग़ायब हुए पूरे आठ दिन हो चुके हैं।
ओकलैंड के पुलिस लेफ़्टिनेंट डेनियल फ़ोस्तोकाउस्की ने चैनल 13 न्यूज़ से कहा
कि "खाड़ी में एक भी अफ़सर तब तक नहीं सोएगा जब तक एमिली सही-सलामत घर नहीं पहुँच जाती।"
मुझे पता है तुम अपने काम में लगी हो, पॉप, लेकिन किसी चीज़ की ज़रूरत हो तो मुझे बताना।
कोई बात नहीं।
मार्कस दूसरे कमरे में ही है, वह एम्स से मिली जानकारी को इकट्ठा कर रहा है।
मार्कस यहाँ पूरे दिन नहीं रह सकता। तुम्हें मदद की ज़रूरत है।
अगर तुम नोआ की जगह लेने की कोशिश कर रही हो तो जान लो, यह बहुत मुश्किल काम है।
निर्माता, पत्रकार, तथ्य-जाँचने वाली।
कमज़ोर दिल वालों के लिए नहीं है।
और एक सरकारी बस की ड्राइवर कमज़ोर दिल की होगी?
साइडी, मैं तुम्हें लेकर अभी कोई जोखिम नहीं उठा सकती। मुझे माफ़ करना।
तुम्हारे सहयोग के लिए बहुत शुक्रिया।
- हे। - हाँ, कैसे हो?
छोटी बहन किसलिए भड़क रही है?
नोआ की नौकरी के लिए। मैंने मना कर दिया।
- क्वेस्टर से कोई मदद मिली? - ख़ास नहीं।
इसका संस्थापक, ली हैकमैन, यूज़र गोपनीयता के चलते कुछ भी बताने को तैयार नहीं है।
उससे भी बुरा यह हुआ कि ओकलैंड पुलिस को मोटल के उस कमरे में बहुत कम सुराग़ हाथ लगे हैं।
जहाँ सेक्स किया गया हो और किसी को गला घोंटकर मारा गया हो, वहाँ तो कुछ काम की जानकारी मिलनी चाहिए थी।
मिलेगी तो तब ना, जब कोई ढूँढना चाहे।
मैं तुम्हें बता रहा हूँ, पॉपी,
ओकलैंड पुलिस उसे एक मरी हुई वेश्या बताकर मामले को रफ़ा-दफ़ा कर देगी।
फिर ओकलैंड पुलिस ने हमारे लिए कोई चारा नहीं छोड़ा है,
सिवाय इसके कि हम अपराध स्थल की ख़ुद जाँच करें।
मुझे लगा एम्स ने कहा था मोटल में कोई भी कुछ बताने को तैयार नहीं है।
ओकलैंड पुलिस को नहीं।
आ गए तुम।
मैं अभी मरा नहीं हूँ।
क़द्र कुछ की करो, डरो किसी से नहीं।
ज़िन्दगी भर के लिए कैपस्टोन्स।
- मेरे भाई। - मेरे भाई।
चलो। आराम से बैठो।
- आज तुम्हारी पसंदीदा चीज़ का इंतज़ाम किया है। - मुझे कुछ नहीं चाहिए।
शुक्रिया, हर्बी।
स्ट्रोक होने के बाद से ठीक से भूख नहीं लगती है।
- इसका कोई मतलब भी नहीं है। - मतलब यह है कि ये बहुत बढ़िया हैं।
इसका मसाला मैंने ख़ुद तैयार किया है। ले भी लो, दोस्त।
इतने दिनों से तुम्हारी कोई ख़बर नहीं मिली। चल क्या रहा है?
ड्रेया स्पाईवी, वह लड़की जिसे कैपस्टोन्स ने कुछ महीने पहले बचाया था,
वह मर चुकी है।
- कैसे? - गला घोंटकर मार दिया गया,
मुमकिन है ज़बरदस्ती वेश्यावृत्ति कराने के चक्कर में। वह सोलह साल की थी।
तुमने अपना काम किया और उसे घर पहुँचा दिया।
- उसे घर पर रोके रखना तुम्हारा काम नहीं था। - शायद होना चाहिए था।
चौकीदारी करने और कचरा साफ़ करने की जगह,
कैपस्टोन्स आक्रामक रूप से काम क्यों नहीं करते?
लोगों को महफ़ूज़ रखने के लिए समाज में और ज़्यादा निर्णायक भूमिका अपनाओ।
गश्त बढ़ाओ और इस शहर में दिन-ब-दिन बढ़ते जा रहे इन नए अपराधियों के दिलों में
भगवान का ख़ौफ़ पैदा करो।
- हमने ऐसी चीज़ें पहले करके देखी हुई हैं। - पूरे सहयोग के साथ नहीं। देखो।
मैं इस वक़्त कुछ राजनीतिक दबाव डाल सकता हूँ।
मेयर बनने की दौड़ में सबसे आगे रहे प्रत्याशियों में से
एक, एंड्रयू फ़िनी ने मुझसे बात करने की कोशिश की।
अब अगर उसका साथ मिल जाता है,
तो कैपस्टोन्स क्या नहीं कर सकता?
"मिस्र में एक नया राजा गद्दी पर बैठा जो यूसुफ़ को नहीं जानता था।"
अब समय अलग है।
लोग ओकलैंड की मदद करना चाहते हैं, उसे नष्ट करना नहीं।
कौन कह सकता है वे अलग हैं?
अच्छा करने के नाम पर जब भी ताक़त दिखाई जाती है,
ख़ून-ख़राबे और हिंसा के अलावा कुछ नहीं मिलता।
यही तो करना है, अगेथिया।
मैंने अपनी सारी ज़िन्दगी यही किया।
अब मुझे देखो।
मैं ख़ुद से साँस भी नहीं ले सकता।
मुझे लगा था मेरे पास अभी और समय है।
तुम्हारी सेहत कैसी रहती है आजकल?
जब लोग अपने बॉस से मिलते हैं, आम तौर पर वे
एक आरामदायक जगह चुनते हैं।
दोपहर एक बजे ही क्लास छोड़ी जा सकती है।
- सहज रहना। - मोहतरमाओं, हाय।
क्या आप सुपरिंटेंडेंट को बताना चाहेंगी कि आप क्लास के बाहर क्यों हैं?
मैंने दाँतों के डॉक्टर से मिलने का समय लिया हुआ है।
और तुम? हिम्मत बढ़ाने जा रही हो?
तुम दोनों अभी मेरे ऑफ़िस में जाओ।
मुझे तुमसे ड्रेया स्पाईवी के बारे में कुछ सवाल पूछने हैं।
आज ही, मोहतरमाओं। चलो।
देखा, मैंने कहा था यह काम नहीं करेगा। और मेरे माँ-बाप मुझे मार डालेंगे।
आप देख सकते हैं, स्कूल की सुरक्षा के लिए मेरी गुज़ारिश को प्राथमिकता मिलनी चाहिए।
उसकी बात करें, उससे पहले,
मुझे नहीं लगता अपने विद्यार्थियों की जासूसी करना अच्छी बात है।
- हमारी एक विद्यार्थी का क़त्ल कर दिया गया। - एक मोटल में।
वह स्कूल की सम्पत्ति नहीं है इसलिए वह स्कूल की समस्या नहीं है।
तो एक मरी हुई विद्यार्थी स्कूल की समस्या नहीं है?
मुझे पसंद नहीं तुम विद्यार्थियों को इस तरह से डराओ।
और मुझे ख़ास तौर पर यह तो बिल्कुल पसंद नहीं
कि तुम स्कूल के अहाते में एक वेश्या के लिए स्मृति सभा का आयोजन करो।
विद्यार्थी स्कूल से बाहर जैसे चाहें शोक मना सकते हैं।
बच्चे यौनकर्मी नहीं हो सकते।
बच्चे यौनकर्म करने की सहमति देने के लिए बहुत छोटे होते हैं।
ड्रेया एक पीड़ित है, सर।
मॉम मार्विन की फ़ैन थीं?
वह तुम लड़कियों को लोरी के बजाय मार्विन और टैमी के गाने गाकर सुनाया करती थीं।
इन्हें शेयर करने के लिए शुक्रिया।
देखो।
सबसे प्यारी मैं थी।
- क्या? - तुम्हें जो लेना है, ले लो।
मैं विनयार्ड जाऊँ उससे पहले ही मुझे इस सबसे छुटकारा पाना है।
कहना चाहिए, मुझे ताज्जुब हुआ कि पार्नेल नाम छोड़ने के बाद भी
तुम मेरी मेज़बानी करने के लिए मान गईं।
अपने पिता के नाम को दोबारा अपनाना, किसी भी तरीके से माँ को छोड़ देना नहीं है।
उनके मरने के बाद यह कहना आसान है।
मैं सोचती हूँ वह तुम्हारे इस फ़ैसले के बारे में क्या सोचती।
मुझे लगता है उन्हें इस बात की ज़्यादा चिंता होती कि जब साइडी और मैं आपके साथ रहते थे
तो कैसे आप ख़ुद खाने, अपने बच्चों और अपने कमबख़्त कुत्तों को खिलाने के बाद हमें खाना खिलाया करती थीं।
वैसे अब सोच रही हूँ,
एक कप चाय पी लूँ।
दोबारा बताना तुम्हारी रसोई कहाँ है?
- सीधे जाकर बिल्कुल पीछे। तक़ल्लुफ़ मत करना। - शुक्रिया। बहुत शुक्रिया।
कुछ तो हुआ है कि हमारे परिवार की शांतिदूत आज ग़ुस्से में है।
मेरा महीना अब तक नहीं आया।
मुझे लगता है मैं माँ बनने वाली हूँ।
- डेज़। - हे भग…
नैंडो इससे कोई मतलब नहीं रखने वाला।
तुम्हें इस बात से कोई दिक़्क़त नहीं है?
वैसे…
मुझे हमेशा लगता था माँ बनने के लिए,
मुझे एक साथी, एक अच्छा घर, एक बचत खाता चाहिए होगा।
मेरे पास इनमें से कुछ भी नहीं है।
लेकिन फिर भी लगता है कुछ तो अच्छा हो रहा है।
जैसे यह उसी तरह हो रहा है जैसे इसे होना चाहिए था।
इसलिए…
यह ठीक ही है शायद।
लेकिन डर भी लगता ही है।
वैसे, जब आपके पास बहनें हैं तो साथी की ज़रूरत किसे है?
मैं बहुत अच्छी आंटी बनूँगी।
मैं तुम्हारे लिए बहुत ख़ुश हूँ, डी।
शुक्रिया, पॉपी।
एक नन्हा मेहमान।
ओह, तेरी। मुझे जाना है।
देखो, तुम सब लियोना पर नज़र रखना।
मैं नहीं चाहती वह मेरे घर में ताक-झाँक करे।
प्रतीक्षागृह
हाँ, मैंने पुलिस की लगाई हुई टेप अभी हटाई है।
बढ़िया। इसका मतलब है कमरा अभी वैसा ही पड़ा हुआ है।
हाँ, वहाँ सब अस्त-व्यस्त है। लेकिन तुम सब पुलिस वाले नहीं हो।
इसलिए अगर तुम्हें वहाँ जाना है, तो सबकी तरह उसकी क़ीमत देनी होगी।
कितनी?
- पाँच हज़ार डॉलर। - देखो, हमें बस कमरे की चाबी दे दो।
नहीं तो क्या करेगा, बुड्ढे?
मैं तुम्हारे स्थानीय मोटरसाइकिल क्लब को जानता हूँ।
इस इलाक़े को कैपस्टोन्स के नियमों के हिसाब से चलना होगा,
नाबालिग यौनकर्म नहीं चलेगा।
हम भविष्य में पूर्वी चौदहवीं सड़क पर पूरी नज़र रखने वाले हैं।
बहुत सारे नए लौंडे हैं जो आजकल यहाँ धंधा कर रहे हैं।
उनके पास पैसा है और वे कोई नियम नहीं मानते।
ना ही मैं मानता हूँ।
इसलिए यहाँ से निकल लो, दादाजी,
कहीं मैं तुम्हें एक-दो साल पहले ही क़ब्र में ना पहुँचा दूँ।
ज़रा बाहर चक्कर लगाकर आओ।
डैडी।
चलो भी।
तुम मिस्र के उस राजा के बारे में जानते हो जो युसूफ़ को नहीं जानता था?
और क्या तुम्हें मालूम है उसने इज़राइल के लोगों से क्या कहा था?
उसने कहा था, "हमें उनसे समझदारी से निपटना चाहिए।"
लेकिन इज़राइल के लोग ऐसा बेहूदा बर्ताव कब तक सहन करते?
फ़…
क्या कर रहे हो तुम। छोड़ो!
हद है।
ठीक है, भाई! तुम्हें चाबी मिल तो गई! अब…
ओकलैंड पुलिस में काम करते हुए तुम्हारा धंधे वाली जगहों पर जाना हुआ है?
हाँ।
इतना कि मेरे दिमाग़ में कुछ दृश्य ऐसे बैठ गए हैं
जिन्हें मैं चाहकर भी भूल नहीं पाता।
शायद वहाँ हमें ड्रेया के पुराने साथी मिल जाएँ।
उसकी मौत होने से पहले किसी ने तो उसे देखा होगा।
- इससे हमें यह पता लग सकता है कि वह कहाँ-कहाँ गई थी। - अह-हँ, हो सकता है तुम सही हो।
क़िस्मत अच्छी हुई तो उन जवान लड़कों में से किसी से बात करने का मौक़ा मिल सकता है
जिनको लेकर रफ़ाएल इतना जोश में था।
हाँ।
हे, हे। मुझे कुछ मिला है।
- क्या मिला है? - पता नहीं।
यह सूई जैसी कोई चीज़ लग रही है।
मैं इसकी तस्वीरें एम्स को भेज रही हूँ।
ड्रेया के कमरे में यह मिली
उसे पता होना चाहिए ओकलैंड पुलिस से शायद कुछ सबूत छूट गए हैं
- और वह इसे ले जाने के लिए किसी को भेज दे। - इस इलाक़े में
यह पहली बार नहीं होगा कि उनसे कुछ सबूत छूट गए हैं।
लेकिन मैं तुम्हें अभी बता रहा हूँ हो सकता है अभी ये सबूत वे अपने पास रख लें।
कुछ नया बताओ।
मोमोज़ डाइनर
मार्कस।
क्या हुआ?
ड्रेया की माचिस की डिब्बी पर ऐसा ही लोगो नहीं था?
चलो। चलते हैं।
यौनकर्मी लड़कियाँ।
उनका ध्यान भी हमारी तरफ़ है।
सुनो, मैं यहीं रुकने वाला हूँ, ठीक है?
मैं उन्हें डराना नहीं चाहता।
लगता तो नहीं ये आसानी से डरने वाली लड़कियाँ हैं।
हाय, लड़कियों।
मेरा नाम पॉपी है।
- फ़्राइज़ कैसी हैं? - ठीक हैं।
- मैं सबके लिए एक-एक और मँगा दूँ? - हम सब खा चुके, दीदी।
तो अब बता ही दो तुम हमसे क्या चाहती हो?
सीधी बात।
ठीक है।
क्या तुम में से कोई भी इस लड़की को जानती है?
ड्रेया स्पाईवी।
वह एक मोटल के कमरे में मरी हुई मिली थी।
उसे गला घोंटकर मारा गया था।
मैं तुमसे कोई बयान लेने की या तुम्हें गवाह बनाने की
कोशिश नहीं कर रही हूँ।
मैं बस उसके परिवार की एक दोस्त हूँ और चाहती हूँ उसे इंसाफ़ मिले।
वह सिर्फ़ सोलह साल की थी।
हमें ड्रेया के ग्राहकों के मैसेज मिले।
तुम उसके किसी नियमित ग्राहक को जानती हो?
- मैंने देखा है… - मुझे उसकी मौत का अफ़सोस है।
और बदतमीज़ी से बात करने का भी।
हम धंधे के इलाक़े में किससे बात करें, इस बारे में हमें बहुत सावधान रहना पड़ता है।
मैं समझती हूँ। तुम्हारा नाम क्या है?
रोशेल।
लेकिन ड्रेया हमारी टोली का हिस्सा नहीं थी।
वह धंधा करते हुए ज़्यादा बात नहीं किया करती थी, है ना?
लेकिन अभी मुझे याद आया,
एक बंदा था जो उसे लेने आया करता था।
- कुछ रातों पहले भी वह यहीं था। - मंगलवार को?
- हाँ। - उसी रात उसका क़त्ल हुआ था।
क्या तुम्हें उसके बारे में कुछ भी याद है?
उसकी गाड़ी पर एक फ़ालतू सी वैनिटी प्लेट लगी थी।
उस पर आईआरएक्सफ़ॉरयू जैसा कुछ लिखा हुआ था।
चलो सब, चलते हैं। डरकर बैठ जाने से काम नहीं चलेगा।
शुक्रिया।
तुम सब लोग अब सावधान रहना।
हम ध्यान रखेंगे।
मैंने सुना जो उन्होंने कहा।
मैं कोर्पा से पता लगवाता हूँ प्लेट किसकी है।
यह वाली तस्वीर ऑस्ट्रिया की है।
हम हर सर्दियों में स्की करने अलग-अलग जगह जाते हैं।
इस साल एमिली की पसंद की जगह जाने वाले थे।
वह कोरशेवेल जाना चाहती थी।
वह फ़्रांस में है।
अच्छा। उम्मीद है आप सब वहाँ जल्दी जा सकें।
हमें लगा इनाम की घोषणा के साथ ये तस्वीरें भी दिखाई जा सकती हैं।
जिसके पास भी वह है, उसे यह याद दिलाने के लिए कि वह बस एक बच्ची है
जिसका परिवार उससे बहुत प्यार करता है।
इस मामले में कोई ख़बर?
अभी ऐसी कोई बात सामने नहीं आई है जिससे ऐसा लगे उससे वेश्यावृत्ति करवाई गई है।
हालाँकि, हमें फ्रूटवेल पार्किंग गराज में एक लैंड रोवर ख़राब हालत में मिली है।
उसका वीआईएन नम्बर, एमिली की गाड़ी का नम्बर है।
ड्राइवर की सीट पर थोड़ा ख़ून लगा हुआ था।
मुझे कहते हुए अफ़सोस हो रहा है,
वह आपकी बेटी… आपकी सौतेली बेटी का ही था।
- ओह, भगवान। यहाँ कोई… कोई बाथरूम है? - हाँ। बस…
- गलियारे में, आपकी बाईं तरफ़। - हाँ।
जिसने उसे अगवा किया, उसे पहचानने के लिए कोई और सबूत मिला?
अभी तक तो नहीं।
हम शायद उसे वापस घर नहीं ला पाएँगे, है ना?
जब तक थोड़ी भी उम्मीद बाक़ी है, मैं उसे ढूँढता रहूँगा, ठीक है?
जोएना, इस तरह के दर्दनाक मामलों में,
कभी-कभी परिवार को इस सदमे से उबरकर ख़ुद को शांत करने में
और चीज़ें याद करने में कुछ दिन का समय लगता है।
कौन सी चीज़ें याद करने में?
क्या ऐसा कोई है जो आपका बुरा चाह सकता है?
कोई साथी कर्मचारी, कोई पुरानी पहचान वाला, कोई ख़ास दुश्मनी रखने वाला पूर्व प्रेमी?
विक्टर के अलावा मेरे दिमाग़ में कोई नाम नहीं आता।
विक्टर?
मुझे लगा पीटर ने पहले उसका ज़िक्र किया था।
नहीं।
आठ साल पहले विक्टर इगनस, एक टेक स्टार्ट-अप में पीटर का बिज़नेस पार्टनर था।
पीटर ने वह कम्पनी छोड़ दी। अपने शेयर बेच दिए।
विक्टर को सब कुछ संभालने के लिए छोड़ दिया था।
और वह कामयाब हुआ?
उसका सीधा दिवाला निकल गया।
तब से उसने पीटर से बात नहीं की है।
अच्छा।
- हे, जान। - हे।
कैसी हो तुम?
यह तुम क्या कर रही हो?
लाओ, मैं निकालता हूँ।
तुम एक छोटे से बेबस कछुए जैसी लग रही हो।
मेरा मतलब है, एक तेजस्वी बहादुर औरत, जो मेरे बच्चे को जन्म देने वाली है
और मुझे दुनिया का सबसे ख़ुशक़िस्मत आदमी बनाने वाली है।
हाँ, अब ठीक है। शुक्रिया।
अब इन पैरों को आराम दो, काफ़ी दुख रहे होंगे।
हाँ।
- शुक्रिया। - तुम्हारे लिए हमेशा, जान।
भगवान।
आज वक़्त से पहले जन्म का एक मामला आया। दिल दहल गया।
वह बेचारी माँ, उसे जल्दी प्रसव का दर्द शुरू हो गया,
उसके पति ने उसे एक मेज़ पर धकेल दिया था।
वह शिकायत करने के लिए भी तैयार नहीं थी।
जान, मैंने पहले भी कहा था, तुम्हें उस जगह वापस जाने की कोई ज़रूरत नहीं है।
- मार्कस, प्लीज़ मत करो। - क्या?
मेरा मतलब है, हमारे पास आख़िरकार इतने पैसे हैं कि तुम नौकरी छोड़ सको। मैं तुम्हारा पूरा ख़याल रखूँगा।
नहीं, मुझे मेरी ख़ुद की ज़िन्दगी और करियर चाहिए।
तुम्हें यह इसी वक़्त चाहिए?
मार्कस, जब हम अलग हुए थे और मैं एक एकल माँ थी जिसके पास कोई आमदनी नहीं थी?
मैं ऐसा दोबारा नहीं होने दूँगी।
ऐसा दोबारा कभी नहीं होने वाला।
जब सब कुछ अच्छा होता है तो लोग ऐसा ही कहते हैं।
ठीक है, मैं समझता हूँ। समझता हूँ।
यह बात ख़त्म करो,
मेरे दिमाग़ में डिनर के लिए मना करने का विचार गोते खा रहा है।
तुम्हारे हाथ का लज़ान्या खाने का मेरा बहुत मन था।
चाहे तुम उसे उस बेकार वीगन चीज़ से बनाती हो जो पिघलता तक नहीं।
मैं अभी घर आई हूँ। तुम…
मैं, क्या?
ऑब्रे एक घंटे के अंदर यहाँ आ जाएगा। ट्रिनी हमसे बहुत ग़ुस्सा होने वाली है।
- ओह, मेरे भगवान। - इसकी चिंता करना बंद करो।
देखो, हम बाहर से खाना मँगा लेंगे।
जल्दी मँगाओ और घर बैठे मँगाओ।
ट्रिनी को पता भी नहीं चलेगा।
कुछ काम कर लो। कुछ सलाद-वलाद बना लो।
ठीक है, जान।
तो इस बार खाना बनाना कौन भूला?
जब से पेट से हूँ, दिमाग़ गड़बड़ कर देता है, ऐसा होता है।
- मुझे कोई शिकायत नहीं। - और इनका क्या बहाना है?
- लहजा। - सॉरी, डैडी।
कोई बात नहीं, बच्चे।
सच कहूँ तो दिन बड़ा ख़राब गया।
मैं ड्रेया स्पाईवी के क़त्ल की जाँच करने में पॉपी की मदद कर रहा हूँ।
कोई सुराग़ मिला?
तुम उसे जानते थे, ऑब्रे?
काफ़ी वक़्त पहले हमारी कुछ क्लास साथ हुई थीं,
लेकिन जब से वह उस ड्रग्स वाली टोली के साथ रहने लगी, हम अलग हो गए।
देखो, मैं…
मैं जानता हूँ तुम्हारी उम्र में आज़ादी कितनी ज़रूरी है।
लेकिन ओकलैंड में आज़ादी पाने के लिए कुछ ख़तरनाक समझौते करने पड़ सकते हैं।
सही कह रहे हो।
और वह समझौता हमेशा भारी पड़ता है।
घबराइए मत, सर। ट्रिनी बहुत होशियार लड़की है।
- होशियारचंद ऐसा कुछ नहीं करेगी जो… - बढ़िया हो?
मैं कहने जा रहा था लापरवाही नहीं करोगी।
यह हमेशा से ऐसी ही है।
इससे बेहतर पहली संतान हमें नहीं मिल सकती थी।
- दूसरे नम्बर वाले को बहुत काम करना पड़ेगा। - हाँ, करना पड़ेगा।
लेकिन तुम यह जानते हो, ऑब्रे।
- हाँ, बेशक। - वह कितनी बढ़िया है ना?
वह सबसे बढ़िया है। वह सबसे अच्छी है।
मुझे गार्डन तक पहुँचने के लिए ज़्यादा से ज़्यादा कोशिश करनी पड़ती थी,
जैसे जितना मैं दूर भागना चाहती थी, वह उतना ही दूर दिखाई पड़ रहा था।
एक मायावी स्वर्ग।
तुम किस चीज़ से दूर भाग रही थीं?
मुझे याद है एक बार मैंने दोबारा जैपनीज़ गार्डंस देखा।
मुझे बहुत राहत मिली थी।
लेकिन जब मैं आख़िरकार उन तक पहुँची, वे…
सब कुछ भूरे रंग का था और ख़त्म हो रहा था।
मैं साँस नहीं ले पा रही थी।
जब मैं नशे से बाहर आई, मैं पसीने और उलटी में भीगी हुई थी।
आसपास कोई नहीं था।
वे मुझे वहाँ छोड़कर चले गए थे।
शायद मेरे जैसे इंसान के लिए कोई स्वर्ग नहीं है।
शायद हमें कोई नहीं बचा सकता।
मॉम, अगर आप मेरे जवाब देने का इंतज़ार ही नहीं करतीं तो खटखटाने का क्या फ़ायदा?
तुमने देर कर दी। मैं पहले ही तुम्हारे क़िले में घुस आई हूँ।
- अब तुम्हारी आरामगाह पर धावा बोलूँगी। - ठीक है।
मुझे बिस्तर में ले लो, बच्चे।
- ठीक है। - वाह। बढ़िया।
डिनर अच्छा रहा, है ना?
हाँ, ठीक रहा।
मुझे तो लगता है बहुत ही बढ़िया रहा। दिख रहा था वह लड़का तुम्हें बहुत चाहता है।
हाँ, चाहता तो है।
आपको कैसे पता चला?
- क्या उसने कुछ कहा? क्या कहा? - उसे कुछ कहने की ज़रूरत नहीं थी।
वह जिस ढंग से तुम्हें देखता है और यह परवाह नहीं करता कि कौन देख रहा है।
- बस भी करो। - हँसी… देखो तो।
मुझसे नहीं हो रहा।
नहीं, मुझे दर…
मुझे दरअसल, मतलब, लगता था वह, मतलब, स्कूल में मुझे देखा करता था।
बुरे तरीके से नहीं लेकिन…
और मैं सोचती थी वह मेरे पीछे किसी और को देख रहा था,
कोई ज़्यादा, समझ रहे हो ना आप?
लेकिन वह मैं ही थी।
और फिर आख़िरकार, एक दिन मैं उस पर भड़क गई,
और मैंने पूछा क्या दिक़्क़त है,
और उसने कहा उसकी दिक़्क़त बस इतनी है कि वह कैसे थोड़ी देर मुझसे डरना बंद करके
मुझसे डेट पर चलने के लिए पूछे।
आप सोच सकते हो? उसे मुझसे डर लग रहा था।
मॉम?
अगाथा क्रिस्टी ने कहीं लिखा था,
"अपने बच्चे के लिए एक माँ के प्यार जैसी दुनिया में कोई चीज़ नहीं।
वह ना क़ानून से बंधा है, ना करुणा से।
वह हर चुनौती स्वीकार करता है
और अपने रास्ते में आने वाली हर चीज़ को बेरहमी से कुचल देता है।"
फिर भी, शरीज़ स्पाईवी जैसी माँओं की सारी कोशिशों के बावजूद,
उनके बच्चों को त्रासदी का सामना करना पड़ सकता है।
और उपेक्षा से ज़्यादा दर्दनाक त्रासदी कोई नहीं होती।
चार दिन पहले, एक किशोरी ड्रेया स्पाईवी का क़त्ल कर दिया गया,
एक जर्जर मोटल के एक कमरे में
उसे बेरहमी से गला घोंटकर मार दिया गया।
हमने रिकन्सिडर्ड में ऐसे कई मामले देखे हैं
कि आप समझ सकते हैं अब आगे क्या होगा।
पहले, मैं पूरा मामला बताती हूँ जिसमें हम अपराधी की पहचान से वाक़िफ़ नहीं होते हैं।
फिर मैं पीड़ित के बारे में बात करती हूँ, आपको बताती हूँ वे किस तरह के इंसान थे।
उनकी निजी ज़िन्दगी तक आपको लेकर जाती हूँ।
और इस मामले में, यह बताती हूँ कि आपको एक मृत यौनकर्मी की परवाह
क्यों करनी चाहिए।
आपको उसकी कहानी क्यों सुननी चाहिए।
लेकिन सच्चाई यह है…
बाल यौनकर्मी जैसी कोई चीज़ नहीं होती।
ड्रेया स्पाईवी का क़त्ल किसने किया?
मैं अभी यह नहीं जानती।
लेकिन मैं इतना जानती हूँ कि वह उस मोटल के कमरे में थी, इसके पीछे किसका दोष था।
ड्रेया की मौत में हमारा क़ुसूर है।
ड्रेया की मौत में उन सबका क़ुसूर है
जिन्होंने हमारी इस दुनिया की मुश्किल हक़ीक़तों के शोर के बीच
जानबूझकर अपने कान बंद कर लिए हैं।
एक माँ और उसकी बेटी के रिश्ते से मज़बूत कुछ नहीं होता।
और जब उस बंधन को तोड़ दिया जाता है…
उसका अंजाम हम सब भुगतते हैं।
यू आर ऑल आई नीड
ओकलैंड असाधारण सहयोग पुरस्कार
दिया जाता है: एलिनोर स्कोविल 1983
इस वक़्त ओकलैंड में दस ड्रेया स्पाईवी लापता हैं,
सब पर वेश्यावृत्ति में धकेले जाने का ख़तरा मंडरा रहा है।
ये दस, दस शरीज़ स्पाईवी हैं
जिनका दिल इस समय हलक़ में अटका पड़ा है।
इस बार उनकी यह हालत देखकर हम आँखें नहीं मूँद सकते।
अंदर तो जैस भाप बनकर उड़ जाते।
यह बारिश शरीर पर ऐसे महसूस हो रही है जैसे तुम।
सच में?
लोग हमें देख सकते हैं।
मेरे पास इसका उपाय है।
- ओह, ऐसा? - मेरा घर पास ही है।
बिल्कुल चलो। बस तुम मुझे अपना असली नाम बता दो,
क्योंकि मैं जानती हूँ बॉटमटूटॉपएनर्जी तो तुम्हारा नाम नहीं है।
हो भी सकता है, अलीशा।
मेरा नाम ईवा है।
वैसे वह बड़ी हिम्मत की बात थी, ईवा, एक डेटिंग ऐप पर अपने हैंडल का उपयोग करना।
- हालाँकि वह काम कर गया, नहीं? - ज़ाहिर है।
एम्स ओकलैंड पुलिस ने सबूत ले लिया।
- ईवा? तुमने मुझे कैसे ढूँढा? - क्या मैं अंदर आ सकती हूँ?
मैं बस निकलने ही वाली थी।
कहाँ के लिए? कोई सुराग़ मिला है?
- शायद। - क्या मैं साथ आ सकती हूँ?
ईवा, तुम ना ही एक संवाददाता हो, ना ही कोई तहक़ीक़ात करने वाली।
- और मैं तुम्हारी बच्चों की तरह देखभाल नहीं कर सकती। - और?
और मैं पहले भी धोखा खा चुकी हूँ।
ईवा, तुम यहाँ क्या कर रही हो?
सुपरिंटेंडेंट ने मुझे स्कूल में किसी भी तरह की जाँच-पड़ताल करने से या
कुछ ग़लत हुआ है यह मानने तक से रोक दिया है।
शहर भर में जो स्मृति सभाएँ हो रही हैं, वे सब एमिली के लिए हैं।
लग रहा है ड्रेया का तो कोई अस्तित्व ही नहीं था।
मुझे कुछ करना है।
तुम कर रही हो।
उन उज्जवल, युवा बच्चों के ज़हन को एक दिशा दिखाकर।
वे ज़हन किस काम के अगर मैं शारीरिक तौर पर उन्हें सुरक्षित नहीं रख सकती?
मैंने अपने विद्यार्थियों को सुरक्षित रखने की पूरी कोशिश की लेकिन वह काफ़ी नहीं थी।
कितनी बड़ी बेवक़ूफ़ हूँ मैं।
मुझे तो यह बेवक़ूफ़ी नहीं लग रही।
और फिर भी, ड्रेया मर चुकी है।
उसके क़ातिल को देख लेने से कुछ नहीं बदलेगा।
लेकिन अगर मैं उसकी आँखों में देखकर उसकी हैवानियत को समझ पाती।
मुझे… मुझे पता होगा मुझे अपनी बच्चियों को किसके ख़िलाफ़ तैयार करना है जो मैं नहीं कर पाई।
तुम्हें इसमें ना पड़कर शांत बैठना चाहिए।
मैं नहीं चाहती मैं बाद में पछताऊँ।
आईआरएक्सफ़ॉरयू
डॉ. पास्कैल?
मेरा नाम पॉपी स्कोविल है।
मार्कस किलेब्र्यू। ईवा पिअर।
क्या मेरे नाम का वारंट है?
देखो, मैं पहले ही कोरिन से कह चुका हूँ
मैं एलिमनी समझौते में अब कोई बदलाव नहीं करूँगा।
दरअसल, हम तुमसे यहाँ ड्रेया स्पाईवी के बारे में बात करने आए हैं।
हाँ।
तुम इसे अपनी वेश्या के तौर पर जानते होगे।
मेरी जगह से बाहर निकल जाओ।
उम्मीद है लॉरल में तुमसे ज़्यादा तमीज़ होगी।
और तुम्हें मेरी बेटी का नाम कैसे पता है?
मैं एक प्रिंसिपल हूँ।
मैंने इस इलाके की सब बुरी ख़बरें सुन रखी हैं।
- मुसीबतों में घिरे विद्यार्थियों की ख़बरें… - लॉरल किसी मुसीबत में नहीं है।
अब नहीं है, तुमने उसे नशे में गाड़ी चलाने के आरोप से बचा जो लिया है।
कॉलेज के दाख़िलों की अर्ज़ियों पर लिखा हुआ वह अच्छा तो नहीं लगेगा, नहीं?
तुमने उसे उस आरोप से आख़िर बचाया कैसे, डॉक्टर?
पैसे हमेशा तो काम नहीं आते।
आजकल ड्रग्स ख़रीदना मुश्किल हो गया है, हँ?
मेडिकल बोर्ड किसी वजह से इसकी जाँच करने लगे तो अच्छा नहीं रहेगा ना?
देखिए, मुझे नहीं पता यह क्या चल रहा है, लेकिन मैंने उस औरत को पहले कभी नहीं देखा है।
मैं बताता हूँ क्या दिक़्क़त है।
बाहर तुम्हारी लाइसेंस प्लेट, उसे देखकर लगता है बात कुछ और है।
मैं तुम्हें झूठ बोलने के कुछ नुस्ख़े बताता हूँ, मिस्टर आईआरएक्सफ़ॉरयू।
अगर तुम नाबालिग यौनकर्मियों के साथ यौन सम्बन्ध बनाना चाहते हो,
तो तुम्हें इतनी भड़कीली वैनिटी प्लेट इस्तेमाल नहीं करनी चाहिए।
या फिर कम से कम क्वेस्टर पर तो कोई अलग यूज़रनेम रखते।
लकी नाबालिग है?
उसका असली नाम ड्रेया स्पाईवी है, और हाँ, वह नाबालिग थी।
ड्रेया अब मर चुकी है। उसका क़त्ल कर दिया गया है।
और तुम आख़िरी इंसान हो, मरने से पहले जिसके साथ वह देखी गई थी।
हे, मैंने कुछ नहीं किया है। मैं उसे कभी कोई नुक़सान नहीं पहुँचाता।
तो फिर मेरा सुझाव है हमारी जाँच में सहयोग करो।
दोबारा सोचो। मंगलवार, कुछ याद आता है?
आधी रात के आसपास तुम कहाँ थे?
दफ़्तर में।
दफ़्तर में। मुझे पूरी रात रुकना पड़ा।
दफ़्तर में कुछ बहुत ज़रूरी काम था। मैं रात को नौ बजे वहाँ पहुँचा था।
मैं सुबह होने तक वहाँ से कहीं नहीं गया। मैं… मेरा एडमिन हर बात की पुष्टि कर सकता है।
देखो, मेरी पार्किंग गराज में कैमरे लगे हुए हैं। मुझे लिफ़्ट में घुसने के लिए की कार्ड चाहिए होता है।
तुम्हें जो देखना है तुम देख सकते हो। ओह, भगवान। शुक्र है भगवान का।
बच गया मैं।
अगर मैं इसमें संदिग्ध होता तो मेरी पूर्व-पत्नी मुझे लूट लेती।
जब तुमने ड्रेया को छोड़ा, वह कैसी थी?
जब मैं निकला, मुझे याद आया मैं अपनी टाई भूल गया था।
तो मैं वापस कमरे में गया।
और फिर जब मैं वहाँ था, मैंने उसकी आवाज़ सुनी…
वह ट्रे नाम के किसी आदमी से गिड़गिड़ा रही थी।
गिड़गिड़ा रही थी?
हाँ। वह कह रही थी कि वह और नहीं करना चाहती
और उसने अपना क़र्ज़ चुका दिया है।
उस आदमी ने कहा उस पर अभी भी बकाया है।
और फिर वहाँ बहुत ज़ोर की आवाज़ हुई और मैंने किसी को रिरियाते हुए सुना।
और तुमने क्या किया?
और फिर मैं पीछे मुड़ा और वहाँ से निकल गया।
तुमने उसकी मदद करने के बारे में नहीं सोचा?
हे, मुझे नहीं पता था वह नाबालिग है।
लेकिन तुम्हें यह तो पता था ना वह एक इंसान है, नहीं?
तो, हमें उस दलाल के बारे में क्या करना है?
हम?
तुम्हें शायद जाकर उन बच्चों को देखना चाहिए।
- या फिर वे बस ब्लैकमेल करने के साधन हैं? - मार्कस।
कोई बात नहीं। मुझे कैम्पस वापस जाना ही है।
यह क्या बकवास थी?
तुमने मुझे कहा था तुम उसे इस सबसे दूर रखोगी।
वह मेरे घर पहुँच गई और रटी-रटाई दलीलें देने लगी।
- और तुम उस बकवास से मान गईं? - नहीं।
- फिर तुम क्या कह रही हो? - फिर उसने कुछ अलग सी प्रतिक्रिया दी।
मैंने पहले भी उसकी कुछ झलक देखी है।
वह अभी भी कुछ छुपा रही है।
और जब तक मैं यह जान नहीं जाती कि वह क्या छुपा रही है मुझे उसे अपने क़रीब रखना होगा।
और तब तक?
प्रिंसिपल ऐसे नहीं होते हैं, ठीक है?
वह कुछ भी गड़बड़ कर सकती है।
पर वह फ़ायदेमंद रही।
हाँ, बस इस बार।
मार्कस, उस आदमी ने पैसे देकर एक बच्ची से सेक्स किया,
- बच्ची जिसे ख़तरे में देखकर भी वह उसे छोड़कर चला गया। - पॉपी, मैं यह जानता हूँ। मुझे पता है।
एम्स, सुनो।
हमें ड्रेया का आख़िरी ग्राहक मिल गया है, ब्रूनो पास्कैल।
- हाँ। - उसका कहना है वह मौत के समय पर कहीं और था
लेकिन सुनो।
उसने उसके और किसी ट्रे के बीच एक झड़प होते हुए सुनी।
हो सकता है उसका दलाल हो।
ठीक है। ठीक है, शुक्रिया।
क्या हुआ?
सिस्टम में ट्रे के नाम से कोई जेम्स बेंजामिन तृतीय दिखा रहा है।
- क्यों नहीं। - एम्स उसका आख़िरी ज्ञात पता निकाल रहा है।
एम्स संलग्न: एक तस्वीर
बड़ी जल्दी किया।
क्या हुआ?
यह तो वही गार्डंस वाला लड़का है।
क्या पता उस समय ड्रेया उसके साथ वहीं हो। क्या यार।
चलो, चलते हैं।
शुक्रिया।
लूकाथर श्रीवपोर्ट स्कोविल
एंड्रयू फ़िनी।
मुझे ख़ुशी हुई आपने फ़ोन किया।
ओकलैंड को पहले जैसा बनाने के लिए हम सबको साथ मिलकर काम करना होगा।
तुम्हें लगा मैंने इसलिए तुम्हें बुलाया है?
मैं ऐसे किसी शख़्स से साथ काम नहीं करता जो वैसी हरकत करे जैसी तुमने मेरे कार्यक्रम में की थी।
कैपस्टोन्स को हमारी युवा लड़कियों के लिए कुछ ठोस क़दम उठाने थे।
वही लड़कियाँ जिनकी रक्षा करना आपका काम होगा, अगर आप चुनाव जीतते हैं तो।
मुझे अपना काम पता है, श्रीव।
क़ानून और व्यवस्था को बनाए रखना,
ख़ुद को क़ानून समझकर न्याय कर देना नहीं, जैसा कि तुमने उस कार्यक्रम में किया था।
कैपस्टोन्स को थोड़ा पीछे हटने की ज़रूरत है। स्थाई रूप से।
अच्छे सैनिक बनो।
ऊपर के लोग देख लेंगे क्या करना है।
- क्या सोच रही हो, यार? - कुछ नहीं।
बस…
मुझे एलिनोर के बारे में कुछ याद नहीं पड़ता।
और जो कुछ पता चल रहा है, उससे ऐसा लगता है जैसे मैं कभी उनकी उम्मीदों पर खरी नहीं उतर पाऊँगी।
ऐसा कुछ नहीं कर पाऊँगी जिससे उन्हें मुझ पर गर्व हो, पॉपी और डेज़ के जैसे तो बिल्कुल नहीं।
मैं समझती हूँ।
जानती हो, तुम्हारे पिता आज जो कुछ भी हैं,
उसके पीछे एलिनोर का बहुत बड़ा हाथ था।
भगवान, जब कभी वह कैपस्टोन्स के लिए अपनी योजनाओं के बारे में बात करते हैं, उसका असर साफ़ दिखता है।
सोचती हूँ उनके दिल में मेरे लिए वाक़ई कोई जगह है भी या नहीं।
मैंने तो कभी सोचा ही नहीं आपको कैसा महसूस होता होगा।
मैं नहीं चाहती थी तुम सोचो।
मुझे एलिनोर से, उसकी छोटी सी ज़िन्दगी को लेकर कभी जलन नहीं होती। यक़ीन करो।
मैं बस थक गई हूँ।
जानती हो, मुझे अपनी माँ की एक बात बहुत अच्छे से याद है।
मैं छोटी थी, मुझे बहुत खाँसी हो रही थी।
और श्रीव भगवान जाने कहाँ चले गए थे।
मुझे इतनी खाँसी हो रही थी, मेरे गले से ख़ून निकल रहा था।
हमारे पास बीमा नहीं था, इसलिए सबने मेरा इलाज करने से मना कर दिया।
लेकिन मेरी माँ मुझे बाहर ले गईं।
बाहर कड़ाके की सर्दी पड़ रही थी।
खाड़ी की सर्दी अलग ही होती है।
और मैं रो रही थी, चिल्ला रही थी, खाँस रही थी।
बुरी हालत थी मेरी।
लेकिन उन्होंने मुझे कपड़ों में लपेटा।
मुझे सारी रात कहानियाँ सुनाईं…
जब तक आख़िरकार, मेरी खाँसी बेहतर नहीं हो गई।
सुबह श्रीव के घर आने के समय तक
ऐसा हो गया था जैसे कुछ हुआ ही नहीं था। लेकिन हुआ तो था।
मैं वह रात कभी नहीं भूली।
वह एलिनोर नहीं थी।
वह मैं थी।
जानती हूँ।
मुझे तुम पर हमेशा गर्व होता है।
मुझे भी।
- मुझे गले मिलना है। - मुझे तुमसे गले नहीं मिलना।
- प्लीज़। - अच्छा, ठीक है।
शुक्रिया।
मैं तुमसे प्यार करती हूँ।
मैं तुमसे ज़्यादा प्यार करती हूँ।
ठीक है। मैंने फ़ोन पर वारंट ले लिया है।
तुम लोग यहीं रुको।
यह ट्रे जो है, इसकी हिंसक प्रवृत्ति रही है।
एक बार इसने एक यौनकर्मी लड़की पर उबलता हुआ पानी डाल दिया था।
ओकलैंड पुलिस, दरवाज़ा खोलो!
- हे, हमें ट्रे से मिलना है। - क्या हाल हैं, दीदी?
तुम ग्राहक ढूँढने निकली हो?
तुमने मुझसे झूठ बोला, रोशेल।
और तुमसे किसने कहा तुम इस लायक़ हो कि तुमसे सच बोला जाए?
तुम ट्रे के लिए काम करती हो, जैसे ड्रेया करती थी।
मेरा उस कमज़ोर लड़की से क्या मुक़ाबला।
ठीक है। ट्रे अंदर है?
ट्रे से तुम्हें जो भी लेना-देना है, एक बार फिर सोच लो।
रुको।
यह तो ड्रेया का हार है।
तुमने उसके साथ क्या किया?
- ग़लत आदमी से पंगा ले रही हो, कमीनी! - हे! आराम से, आराम से।
- आराम से, चलो। - मैं छोड़ूँगी नहीं तुम्हें।
- तुम मेरे साथ चलोगी। - तुम्हें छोड़ूँगी नहीं।
- ठीक है। आराम से। शांत हो जाओ। - छोड़ो! छोड़ो मुझे!
- मैं उसे छोड़ूँगी नहीं! - मैं तुम्हें नीचे लिटाने वाला हूँ।
- तुम्हें नहीं लगता हमें एम्स का इंतज़ार करना चाहिए? - मैं बस थोड़ा ऐसे ही देखने वाली हूँ।
- हाँ, तुम मानोगी थोड़े ही। - हे भगवान!
ठीक है, ट्रे तो यहाँ नहीं है। तुम जल्दी करो जो करना है।
- मतलब, वह किसी भी पल यहाँ आ सकता है। - ठीक है।
जल्दी।
हाँ। अब, पीछे से।
ठीक है।
हम अब यहाँ मज़े करने वाले हैं।
तैयार हो? झेल पाओगी ना?
इन लड़कियाँ की उम्र तो हाई स्कूल में पढ़ने वाली लग रही है।
अंदर गाड़ी में बैठो।
- ट्रे तुम्हें छोड़ेगा नहीं। - सिर बचाकर।
मुझे यक़ीन नहीं होता मैं उन सबको छोड़कर यह कर रही हूँ।
गंदी लड़की हो तुम।
- ट्रिनी। - मुझे यह पसंद है।
- मुझे यह पसंद है। मुझे यह पसंद है। - बहुत गंदी लड़की हो।
नहीं। नहीं।
चलो भी अब। वह वापस आ रहा है।
तुम मेरी बात सुन रही हो?
क्या हुआ है?
बाहर रहो ना तुम।
- क्या? - बाहर रहो, मार्कस। प्लीज़।
पॉपी।
यह क्या बकवास है?
उप-शीर्षक अनुवादक: पुनीत
अगर आपको या आपकी जानकारी में किसी को मदद की ज़रूरत है,
तो APPLE.COM/HERETOHELP पर जाएँ